Головна судетска маґістрала

**Головна судетска маґістрала имени Mieczysława Orłowicza** (поль. *Główny Szlak Sudecki imienia Mieczysława Orłowicza*, *"GSS"*) є піша турістічна маґістрала, котра переходить із Швєрадува-Здрую до Прудника през найбарже інтересны часткы Судетів.

## Історія
Ідея маґістралі зъявила ся на стрїтнуті Судетской комісії Польской татраньской сполочностї, котра відбулася 24. октобра 1947. Рік пізніше започали ся роботи при значені маґістралі. При прилежытости 100. выроча турістікі в Польску в 1973, Комісія гірьской турістікі Головного справованя ПТТК назвала Головну судетску маґістралу именом Мечислава Орловіча в узнаня ёго вкладу в турістіку і краєзнавство.

## Перебіг

През много років траса маґістралі зміняла ся. Теперька зачінає ся у Швєрадуві-Здрую, веде през Ізерскы горы (Высока Копа, 1126 м, Высокі Камєнь, 1058 м) до Шклярской Поремби, потім през Карконоше (Водопад Камєньчика, Вєлькі Шышак - 1509 м, Сїдло під Снєжков - 1389 м) до Карпача; далшы етапы суть Рудавы Яновицкі (Скальнік, 945 м) до Кшешува, Камняны і Чорны горы (*Góry Kamienne* і *Góry Czarne*) до Єдліны Здрую, Совині горы (Вєлька Сова, 1015 м), Стрібрный  просмык (*Przełęcz Srebrna*), котры одокремлює їх од Бардзкых гор. Дале, през Вамбєжыце, маґістрала веде в Столовы горы та до судетских курортів: Кудова Здруй, Душнікі Здруй; дале: Орліцкы та Бистжицкы горы, водопад Вільчкі, масів Снєжнніка, горы Кровяркі, Лёндек Здруй, Златы горы до Пачкова (де цїлы рокы кінчіла ся на желїзнічной станіці) і дале през Калкув, Ґлухолазы, Опавскы горы до Прудніка. 
Маґістрала обходить дакотры важны судетскы пункты, включаючи верьхы: Снєжка та Снєжнік.

Довжина маґістралі є асі 440 км, а час переходу - 104 годины.

## Гірьска турістіка
Маґістрала є доступна цїлый рік, хоць дакотры з їй частин можуть быти заперты в зимі крізь можливость лавин(Карконоше) і небеспечных мочарин (Столовы горы). Є велё гірьскых хат в справовані ПТТК (Польского турістічного  общества). Польскы гірскы хаты суть повинны уквартелёвати каждого чоловіка, котри не є способный найти інше місце перед заходом сонца, або у припадѣ біды, хоць в прімітівный условіях.

## Галерія

File:Rozcestník Słonecznik.jpg|Значеня маґістралі на вершку Слонечніка (1420 м)
File:Karpacz Poland Snezka.jpg|Снєжка (1602 м) – найвысшый вершок близко маґістралі
File:Samotnia noca 01.jpg|Самотня – гірска хата в Карконошах
File:Kowadło w Górach Złotych PL.jpg|Златы горы у выходной частині маґістралі


## Гірскы хаты
* Гірска хата ПТТК на Стоґу Ізерськом (Schronisko PTTK Na Stogu Izerskim)
* Гірска хата Высокый Камінь (Schronisko Wysoki Kamień)
* Гірска хата "Камєньчік" (Schronisko „Kamieńczyk”)
* Гірска хата ПТТК на Галі Шреніцков (Schronisko PTTK Na Hali Szrenickiej)
* Гірска хата Шреніця (Schronisko Szrenica)
* Гірска хата ПТТК "Под Лабском піком" (Schronisko PTTK „Pod Łabskim Szczytem”)
* Гірска хата ПТТК "Оброджіня" (Schronisko PTTK „Odrodzenie”)
* Гірска хата "Слезкий дім" (Schronisko „Dom Śląski”)
* Гірска хата ПТТК "Самотня" (Schronisko PTTK „Samotnia”)
* Гірска хата ПТТК "Стжеха Академіцка" (Schronisko PTTK „Strzecha Akademicka”)
* Гірска хата ПТТК "Над Ломничков" (Schronisko PTTK „Nad Łomniczką”)
* Гірска хата ПТТК "Анджеювка" (Schronisko PTTK „Andrzejówka”)
* Гірска хата ПТТК "Зиґмунтувка" (Schronisko PTTK „Zygmuntówka”)
* Гірска хата "Орел" (Schronisko „Orzeł”)
* Гірска хата "Сова" (Schronisko „Sowa”)
* Гірска хата ПТТК "Пастушка" (Schronisko PTTK „Pasterka”)
* Гірска хата ПТТК "На Щелиньце" (Schronisko PTTK „Na Szczelińcu”)
* Гірска хата ПТТК "Под Муфлоном" (Schronisko PTTK „Pod Muflonem”)
* Гірска хата ПТТК "Орліця" (Schronisko PTTK „Orlica”)
* Турбаза ПТТК "Яґодна" (Schronisko PTTK „Jagodna”)
* Гірска хата "На Іґлічнов" (Schronisko „Na Iglicznej”)
* Гірска хата ПТТК "На Снєжніку" (Schronisko PTTK „Na Śnieżniku”)
* Гірска хата ПТТК "Під Копов Бискупёв" (Schronisko PTTK „Pod Kopą Biskupią”) великов

## Референции

## Бібліоґрафія
* З. Ґарбачевскі: *Główny Szlak Sudecki im. Mieczysława Orłowicza*, Варшава 1985
* Р. Шевчык: *Szlakiem sudeckim*, Варшава 2010

## Посмотри ай
* Головна бескидска маґістрала имени Казімєжа Сосновского.

Катеґорія:Верхы и горскы пасма
Катеґорія:Туристика в Польску